23-3-20

Αγαπημένοι μου μαθητές και μαθήτριες,

ελπίζω να είστε πολύ καλά, εσείς και οι οικογένειές σας. Θα δουλέψουμε εξ αποστάσεως για όσο καιρό χρειαστεί και εύχομαι να πάει καλά. Θα ξεκινήσουμε με την ενότητα 5 που έχει ως θέμα « Συζητώντας για την εργασία και το επάγγελμα». Για αυτή την εβδομάδα, θα έχουμε ως στόχο να δουλέψουμε τα κείμενα της ενότητας και να μου απαντήσετε γραπτά σε διάφορες ερωτήσεις κατανόησης πάνω σε αυτά. Τις απαντήσεις σας μπορείτε να μου τις στέλνετε στο προσωπικό μου mail που είναι **katerinhatzi@yahoo.gr** και εγώ θα σας τις επιστρέφω διορθωμένες.

Παρακάτω σας δίνω τα κείμενα και τις ερωτήσεις που αντιστοιχούν στο καθένα:

Από το βιβλίο μας:

Α) Κείμενο 2 [Μικρές αγγελίες], σελ. 75

Ερωτήσεις: 1) Αγγελίες σαν τις παραπάνω βρίσκει κανείς πολλές στις ειδικές σελίδες των εφημερίδων. Σε ποιους απευθύνεται η κάθε αγγελία και ποια προσόντα ζητούνται από αυτούς;

2) Ποια προσόντα θεωρείτε απαραίτητα στην εποχή μας, προκειμένου να βρει ένας νέος δουλειά;

3) Βρείτε συνώνυμα της λέξης αποδοχές.

Β) Κείμενο 4 [ Η ιστορία του Στέλιου], σελ. 76

Ερωτήσεις: 1) Ποιες σπουδές έκανε ο Στέλιος και με ποιο τρόπο ξεπεράστηκε το πρόβλημα όρασής του στη χρήση του υπολογιστή;

2) Με ποιο τρόπο αντιμετώπισε ο Στέλιος τις δυσκολίες ένταξης στην επαγγελματική ζωή και τι τελικά πέτυχε; Ποια στοιχεία του χαρακτήρα του πιστεύετε ότι τον βοήθησαν;

Γ) Κείμενο 5 [Η ανεργία των νέων σήμερα] , σελ 79

Ερώτηση 1: Με αφορμή το κείμενο, που αναφέρεται στα ποσοστά ανεργίας στη χώρα μας, θέλω να αναζητήσετε στο διαδίκτυο το ποσοστό ανεργίας σήμερα: α) στην Ελλάδα, β) το ποσοστό ανεργίας ***των νέων*** στην Ελλάδα, γ) στην Ευρώπη και δ) το ποσοστό ανεργίας των νέων στην Ευρώπη και να καταγράψετε τις απαντήσεις σας.

Ερώτηση 2: <https://www.kathimerini.gr/1063632/article/epikairothta/ellada/elstat-sto-165-h-anergia-to-noemvrio>

Αφού μελετήσετε το άρθρο, να απαντήσετε στην παρακάτω ερώτηση « Οι άνδρες ή οι γυναίκες αντιμετωπίζουν σε μεγαλύτερο ποσοστό το πρόβλημα της ανεργίας στην Ελλάδα; Για ποιους λόγους θεωρείτε ότι συμβαίνει αυτό;»

Δ) Κείμενο 8 [ Η κυρα- Γιωργία], σελ. 81

Ερώτηση: Για ποιο λόγο πιστεύετε ότι η κυρα –Γιωργία απαντά στον συγγραφέα με τον συγκεκριμένο τρόπο όταν της λέει πως είναι σκιτσογράφος; Συμφωνείτε με τον τρόπο σκέψης της;

Τέλος, αν θέλετε, μπορείτε σε αυτή την ιστοσελίδα <https://www.eoppep.gr/teens/index.php/tests> να κάνετε ένα πολύ ενδιαφέρον τέστ επαγγελματικού προσανατολισμού και να δείτε βίντεο από διάφορα επαγγέλματα που μπορεί να σας δώσουν ιδέες που δεν έχετε μέχρι τώρα σκεφτεί.

Σας εύχομαι τα καλύτερα!!!